*Projekts*

LATVIJAS REPUBLIKAS MINISTRU KABINETS

2015. gada Noteikumi Nr.

Rīgā (prot. Nr.   §)

**Grozījumi Ministru kabineta 2013. gada 2.****jūlija noteikumos** **Nr. 364 „Noteikumi par zvērināta tiesu izpildītāja rīcību ar bezmantinieku mantu””**

Izdoti saskaņā ar [Tiesu izpildītāju likuma](http://likumi.lv/ta/id/68295-tiesu-izpilditaju-likums) [73.panta](http://likumi.lv/ta/id/68295-tiesu-izpilditaju-likums#p73) trešo daļu,

[Komerclikuma](http://likumi.lv/ta/id/5490-komerclikums) [191.panta](http://likumi.lv/ta/id/5490-komerclikums#p191) trešo daļu un [238.1 panta](http://likumi.lv/ta/id/5490-komerclikums#p238.1) otro daļu,

[Meža likuma](http://likumi.lv/ta/id/2825-meza-likums) [44.panta](http://likumi.lv/ta/id/2825-meza-likums#p44) astoto daļu, likuma „[Par īpaši](http://likumi.lv/ta/id/%22%20%5Ct%20%22_blank)

[aizsargājamām dabas teritorijām](http://likumi.lv/ta/id/%22%20%5Ct%20%22_blank)” [38.2 panta](http://likumi.lv/ta/id/#p38.2) trešo daļu,

Publiskas personas mantas atsavināšanas likuma

5.panta desmito daļu un [Civillikuma](http://likumi.lv/ta/id/225418-civillikums) [416.panta](http://likumi.lv/ta/id/225418-civillikums#p416) sesto daļu

Izdarīt Ministru kabineta 2013. gada 2. jūlija noteikumos Nr. 364 „Noteikumi par zvērināta tiesu izpildītāja rīcību ar bezmantinieku mantu”” (Latvijas Vēstnesis, 2013, 141.nr.) šādus grozījumus:

1. Papildināt 3. punktu ar vārdiem “kā arī kreditors, kura prasījums ir nodrošināts ar hipotēku vai komercķīlu”.

2. Papildināt ar 4.1 punktu šādā redakcijā:

„4.1 Pēc lietas par bezmantinieku mantu ievešanas zvērināts tiesu izpildītājs pieprasa no publiskiem reģistriem informāciju par hipotēkām un komercķīlām, kas reģistrētas uz mantojamās mantas sastāvā ietilpstošu mantu. Ja kreditors, kura prasījums ir nodrošināts ar hipotēku vai komercķīlu, aktā nav norādīts, zvērināts tiesu izpildītājs ierakstītā sūtījumā nosūta tam paziņojumu, pieprasot zvērināta tiesu izpildītāja noteiktajā termiņā, kas nav mazāks par 10 dienām, iesniegt ziņas par atlikušā parāda apmēru.

3. Svītrot 13. punktā vārdus “izņemot to, par kuru vēl nav stājies spēkā tiesas nolēmums, ar kuru kreditora prasījums ir apmierināts”

4. Izteikt 15. punktu šādā redakcijā:

“15. Ja nepieciešams, zvērināts tiesu izpildītājs veic nekustamā īpašuma apraksti.”

5. Papildināt ar 21.1, 21.2, 21.3, 21.4 un 21.5 punktu šādā redakcijā:

“21.1 Ja šajos noteikumos noteikto aprakstes, novērtēšanas, apsardzības, pārvaldīšanas vai citu darbību veikšanai zvērinātam tiesu izpildītājam nepieciešams iekļūt nekustamajā īpašumā, bet, ierodoties tajā, zvērināts tiesu izpildītājs sastop personas, kuras atsakās viņu ielaist nekustamajā īpašumā, zvērināts tiesu izpildītājs pieaicina policijas pārstāvi, kura klātbūtnē atver nekustamo īpašumu un veic nepieciešamās darbības.

21.2 Ja, ierodoties nekustamajā īpašumā, tas ir slēgts, un tajā netiek sastapta neviena persona, zvērināts tiesu izpildītājs atstāj nekustamā īpašuma pastkastītē vai, ja tādas nav, pie attiecīgā nekustamā īpašuma, paziņojumu par darbību veikšanai noteikto datumu un laiku, norādot, ka gadījumā, ja paziņojumā norādītajā datumā un laikā netiks nodrošināta iekļūšana nekustamajā īpašumā, tiks veikta nekustama īpašuma piespiedu atvēršana policijas klātbūtnē.

21.3 Ja darbību veikšanai atkārtoti noteiktajā laikā zvērinātam tiesu izpildītājam netiek nodrošināta iekļūšana nekustamajā īpašumā, tas tiek atvērts piespiedu kārtā, klātesot policijas pārstāvim. Ja nekustamajā īpašumā netiek sastapta neviena pilngadīga persona, zvērināts tiesu izpildītājs pēc īpašuma piespiedu atvēršanas gādā par tā drošu aizvēršanu un aizzīmogošanu. Zvērināts tiesu izpildītājs aizvērtā aploksnē atstāj pastkastītē vai, ja tādas nav, pie attiecīgā nekustamā īpašuma paziņojumu ar uzaicinājumu ierasties zvērināta tiesu izpildītāja birojā, lai saņemtu telpu atslēgas.

21.4 Par visām šo noteikumu 21.1, 21.2 un 21.3 punktā minētajām darbībām zvērināts tiesu izpildītājs sastāda aktu.

21.5 Ja nepieciešams, zvērināts tiesu izpildītājs nodrošina nekustamā īpašuma pārvaldīšanu, ieceļot nekustamā īpašuma pārvaldnieku pēc saviem ieskatiem. Pārvaldniekam ir pienākums aprakstīto nekustamo īpašumu saglabāt tādā pašā stāvoklī, kāds tas bija aprakstes brīdī.”

6. Izteikt 25. punktu šādā redakcijā:

„25. Zvērināts tiesu izpildītājs nekustamā īpašuma izsoli organizē elektronisko izsoļu vietnē atbilstoši Civilprocesa likumā un elektronisko izsoļu vietnes darbību regulējošos normatīvajos aktos noteiktajai kārtībai, ja šajos noteikumos nav noteikts citādi.”

7. Izteikt 26. punktu šādā redakcijā:

„26. Sludinājumu par nekustamā īpašuma izsoli zvērināts tiesu izpildītājs nosūta publicēšanai oficiālajā izdevumā "Latvijas Vēstnesis" un ievieto elektronisko izsoļu vietnē. Sludinājumā norādītais izsoles sākuma datums nedrīkst būt vēlāks par 10 darba dienām, skaitot no datuma, kurā sludinājums nosūtīts publicēšanai oficiālajā izdevumā "Latvijas Vēstnesis"”.

8. 27. punktā:

aizstāt 27.5. apakšpunktā vārdus „līdz izsoles dienai” ar vārdiem „20 dienu laikā no nekustamā īpašuma izsoles sludinājumā norādītā izsoles sākuma datuma”;

papildināt 27.6. apakšpunktu ar vārdiem „un izsoles sākumcenu”;

aizstāt 27.7. apakšpunktā vārdus „laiku un vietu” ar vārdiem „sākuma datumu un laiku”;

papildināt ar 27.9. un 27.10. apakšpunktu šādā redakcijā:

„27.9. datumu, līdz kuram persona, kas vēlas piedalīties izsolē, var iemaksāt nodrošinājuma summu un lūgt tiesu izpildītāju autorizēt to dalībai izsolē;

27.10. norādi uz tīmekļa vietni, kur pieejama informācija par izsoles kārtību un nosacījumiem, ar kādiem personas var reģistrēties dalībai izsolē un piedalīties solīšanā.”

9. Aizstāt 28. punktā vārdus „vismaz divas nedēļas iepriekš” ar vārdiem „vienlaikus ar nekustamā īpašuma izsoles sludinājuma nosūtīšanu publicēšanai oficiālajā izdevumā "Latvijas Vēstnesis"”.

10. Papildināt ar 28.1 punktu šādā redakcijā:

“28.1 Izsole sākas no nekustamā īpašuma novērtējumā norādītās piespiedu pārdošanas vērtības. Ja ir bijušas divas novērtēšanas, izsole sākas no augstākās nekustamā īpašuma novērtējuma summas.”

11. Svītrot 29. punktā pirmo teikumu.

12. Svītrot 30. punktu.

13. 31. punktā:

aizstāt 31.1. apakšpunktā vārdus „dienu un vietu” ar vārdiem „sākuma un noslēguma datumu un laiku”;

aizstāt 31.5. apakšpunktā vārdus „kas piedalās izsolē kā kreditori un solītāji” ar vārdiem „kas autorizētas dalībai izsolē”;

papildināt 31.6. apakšpunktu ar vārdiem „vai firmu (nosaukumu)”.

14. Papildināta ar 31.1 un 31.2 punktu šādā redakcijā:

“31.1 Nekustamais īpašums paliek tam, kas solījis augstāku cenu nekā citi. Nosolītājam viena mēneša laikā pēc izsoles jāsamaksā visa summa, ko viņš nosolījis, Civilprocesa likumā noteiktā valsts nodeva par pieteikuma par nekustamā īpašuma nostiprināšanu uz ieguvēja vārda iesniegšanu tiesā, kā arī valsts un kancelejas nodeva, kāda normatīvajos aktos noteikta īpašuma tiesību nostiprināšanai zemesgrāmatā. Nosolītājam atļauts ieskaitīt summā, kas no viņa pienākas, savu hipotekāro vai citu akta izrakstā norādīto kreditora prasījumu. Ja ar ieņemto summu nepietiek visu prasījumu apmierināšanai, kreditors var ieskaitīt pirkuma cenā savus prasījumus tikai tās summas apmērā, kāda viņam saskaņā ar aprēķinu pienākas pēc tam, kad segti tie prasījumi, kuriem salīdzinājumā ar viņa prasījumu ir priekšrocība.

31.2 Par visas summas samaksu uzskatāma arī zvērinātam tiesu izpildītājam iesniegta bankas pieprasījuma garantijas vēstule, kurā norādīts garantijas priekšmets, summa un termiņš, kas nevar būt īsāks par trijiem mēnešiem, skaitot no izsoles akta apstiprināšanas dienas, ja šādai pieprasījuma garantijas vēstules izmantošanai piekrituši visi kreditori. Pēc tam, kad zvērināts tiesu izpildītājs iesniedz bankai tiesas lēmuma norakstu par izsoles akta apstiprināšanu, banka triju dienu laikā ieskaita zvērināta tiesu izpildītāja depozītu kontā bankas pieprasījuma garantijas vēstulē norādīto summu.”

15. Izteikt 32. punkta pirmo teikumu šādā redakcijā:

“Pēc tam, kad nekustamā īpašuma nosolītājs samaksājis visu no viņa pienākošos summu, zvērināts tiesu izpildītājs saskaņā ar Civilprocesa likuma noteikumiem iesniedz pieteikumu par nekustamā īpašuma nostiprināšanu uz ieguvēja vārda rajona (pilsētas) tiesas zemesgrāmatas nodaļā, kuras darbības teritorijā atrodas nekustamais īpašums, un lūdz nostiprināt īpašuma tiesības zemesgrāmatā uz ieguvēja vārda.”

16. Izteikt 34. punktu šādā redakcijā:

“Lai apstiprinātu nekustamā īpašuma izsoles aktu, aktu par to, ka valsts vai pašvaldība (attiecīgos gadījumos – valsts akciju sabiedrība "Latvijas valsts meži" vai Dabas aizsardzības pārvalde) izmanto savas pirmtiesības, kā arī aktu par to, ka nekustamo īpašumu patur pēdējais pārsolītais solītājs vai kreditors, zvērināts tiesu izpildītājs saskaņā ar Civilprocesa likuma noteikumiem iesniedz pieteikumu par nekustamā īpašuma nostiprināšanu uz ieguvēja vārda rajona (pilsētas) tiesas zemesgrāmatas nodaļā, kuras darbības teritorijā atrodas nekustamais īpašums, un lūdz nostiprināt īpašuma tiesības zemesgrāmatā uz ieguvēja vārda. ”

17. Izteikt 36. punktu šādā redakcijā:

„36. Zvērināts tiesu izpildītājs izsoli atzīst par nenotikušu, ja:

36.1.izsolei nav autorizēts neviens izsoles dalībnieks;

36.2. neviens no dalībniekiem, kas autorizēti izsolei, nepārsola sākumcenu;

36.3. nosolītājs noteiktā termiņā nesamaksā visu summu, kas no viņa pienākas;

36.4. izsoles norises laikā vai 24 stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.”

18. Izteikt 37. punkta pirmo teikumu šādā redakcijā: „Par to, ka izsole uzskatāma par nenotikušu šo noteikumu 36.1. vai 36.2. un 36.4. apakšpunktā minētajos gadījumos, zvērināts tiesu izpildītājs ieraksta izsoles aktā un paziņo personām, kas autorizētas dalībai izsolē, izmantojot elektronisko izsoļu vietni, kā arī kreditoriem.”

19. Papildināt 38.1. apakšpunktu ar jaunu otro teikumu šādā redakcijā: “Katram kreditoram un nekustamā īpašuma līdzīpašniekam ir tiesības divu nedēļu laikā no zvērināta tiesu izpildītāja uzaicinājuma nosūtīšanas dienas paziņot zvērinātam tiesu izpildītājam par nekustamā īpašuma paturēšanu sev.”

20. 38. punktā:

papildināt 38.2. apakšpunktu ar teikumu šādā redakcijā: “Pēdējam pārsolītajam solītājam ir tiesības divu nedēļu laikā no zvērināta tiesu izpildītāja uzaicinājuma nosūtīšanas dienas paziņot zvērinātam tiesu izpildītājam par nekustamā īpašuma paturēšanu sev.”

papildināt ar 38.3. apakšpunktu šādā redakcijā:

„38.3. šo noteikumu 36.4. apakšpunktā minētajā gadījumā zvērināts tiesu izpildītājs pārtrauc izsoli un izsoles norises laikā ievieto par to paziņojumu elektronisko izsoļu vietnē un nekavējoties izsludina atkārtotu izsoli.”

21. Izteikt 39. punkta pirmo teikumu šādā redakcijā: “Pēc tam, kad pēdējais pārsolītais solītājs viena mēneša laikā iemaksājis zvērināta tiesu izpildītāja depozīta kontā visu summu, ko viņš nosolījis, Civilprocesa likumā noteikto valsts nodevu par pieteikuma par nekustamā īpašuma nostiprināšanu uz ieguvēja vārda iesniegšanu tiesā, kā arī valsts un kancelejas nodevu, kāda normatīvajos aktos noteikta īpašuma tiesību nostiprināšanai zemesgrāmatā, zvērināts tiesu izpildītājs saskaņā ar Civilprocesa likuma noteikumiem iesniedz pieteikumu par nekustamā īpašuma nostiprināšanu uz ieguvēja vārda rajona (pilsētas) tiesas zemesgrāmatas nodaļā, kuras darbības teritorijā atrodas nekustamais īpašums, un lūdz nostiprināt īpašuma tiesības zemesgrāmatā uz ieguvēja vārda.”

22. Aizstāt 41.1. apakšpunktā vārdu „apgabaltiesā” ar vārdiem „rajona (pilsētas) tiesas zemesgrāmatu nodaļā, kuras darbības teritorijā atrodas nekustamais īpašums”.

23. 43. punktā:

aizstāt vārdu “likumā” ar vārdiem “šo noteikumu 38.2. apakšpunktā”;

papildināt pirmo teikumu aiz vārdiem “divu nedēļu laikā” ar vārdiem “no zvērināta tiesu izpildītāja uzaicinājuma nosūtīšanas dienas”.

24. Svītrot 44. punktā vārdus “un kurš nav lūdzis nekustamā īpašuma novērtēšanu un izsoles rīkošanu” un vārdus “izņemot to, par kuru vēl nav stājies spēkā tiesas nolēmums, ar kuru kreditoru prasījums ir apmierināts”

25. Aizstāt 45. punktā vārdu „apgabaltiesā” ar vārdiem „rajona (pilsētas) tiesas zemesgrāmatu nodaļā”.

26. 46. punktā:

svītrot vārdus „šo noteikumu 29., 30., 31. un 32. punktā paredzētajā kārtībā”;

papildināt ar tekstu šādā redakcijā: „Personas neierašanās uz izsoli tiek uzskatīta par atteikšanos no tiesībām piedalīties solīšanā. Ja uz izsoli ierodas viena persona, tā var paturēt sev nekustamo īpašumu par rīkotās izsoles sākumcenu.”

27. Svītrot 51. punktu.

28. Izteikt 3. nodaļas un 3.1. apakšnodaļas nosaukumu šādā redakcijā:

“3. Zvērināta tiesu izpildītāja rīcība ar bezmantinieku mantā ietilpstošo kustamo mantu un naudas līdzekļiem

3.1. Naudas līdzekļu un kustamas mantas pārņemšana un kustamas mantas novērtēšana”

29. papildināt ar 51.1 punktu šādā redakcijā:

“51.1 Ja akta izrakstā norādītie bezmantinieku mantā ietilpstošie naudas līdzekļi atrodas pie trešās personas, zvērināts tiesu izpildītājs dod šai personai rīkojumu naudas līdzekļus pārskaitīt zvērināta tiesu izpildītāja depozīta kontā.”

30. Papildināt ar 52.1, 52.2, 52.3 un 52.4 punktu šādā redakcijā:

“52.1 Ja aktā norādīts, ka kustamā manta atrodas pie trešās personas, zvērināts tiesu izpildītājs apzina un apķīlā šo mantu šajos noteikumos noteiktajā kārtībā. Ja persona, pie kuras atrodas manta, atsakās ielaist zvērinātu tiesu izpildītāju mantas atrašanās vietā, zvērināts tiesu izpildītājs pieaicina policijas pārstāvi, kura klātbūtnē atver telpu vai glabātavu un veic mantas apskati vai apķīlāšanu.

52.2 Ja zvērināts tiesu izpildītājs konstatē, ka telpas vai glabātavas, par kurām aktā ir norādīts, ka tajās atrodas kustamā manta, ir slēgtas, un tajās netiek sastapta neviena pilngadīga persona, zvērināts tiesu izpildītājs nosūta telpu vai glabātavu īpašniekam, valdītājam vai turētājam paziņojumu par apskates vai apķīlāšanas datumu un laiku, norādot, ka gadījumā, ja paziņojumā norādītajā datumā un laikā netiks nodrošināta iekļūšana telpā vai glabātavā, tā tiks atvērta policijas klātbūtnē. Ja arī apskatei vai apķīlāšanai atkārtoti noteiktajā laikā zvērinātam tiesu izpildītājam netiek nodrošināta iekļuve telpā vai glabātavā, tā tiek atvērta piespiedu kārtā, klātesot policijas pārstāvim. Ja telpā vai glabātavā netiek sastapta neviena pilngadīga persona, zvērināts tiesu izpildītājs pēc telpu piespiedu atvēršanas gādā par to drošu aizvēršanu un aizzīmogošanu. Zvērināts tiesu izpildītājs aizvērtā aploksnē atstāj pastkastītē vai, ja tādas nav, pie attiecīgās telpas vai glabātavas paziņojumu ar uzaicinājumu ierasties tiesu izpildītāja birojā, lai saņemtu telpu atslēgas.

52.3 Ja manta nav atrodama vai tā ir nederīga atsavināšanai, zvērināts tiesu izpildītājs sastāda par to aktu un nosūta to kreditoram un Valsts ieņēmumu dienestam, norādot, ka šo aktu var pārsūdzēt Civilprocesa likuma 632.pantā noteiktajā kārtībā. Pēc tam, kad izbeidzies zvērināta tiesu izpildītāja sastādītā akta pārsūdzēšanas termiņš, bet, ja tas pārsūdzēts, — pēc tiesas nolēmuma, ar kuru akts nav atcelts, stāšanās likumīgā spēkā, zvērināts tiesu izpildītājs lietu par bezmantinieku mantu pabeidz bez izpildes.

52.4 Ja, apzinot aktā norādīto kustamo mantu, zvērināts tiesu izpildītājs konstatē, ka manta atrodas citas apgabaltiesas darbības teritorijā, viņš par to paziņo kreditoram un zvērinātam notāram, kurš izdevis aktu, un pabeidz lietu par bezmantinieku mantu daļā par kustamo mantu bez izpildes.”

31. Svītrot 57. punktā vārdus “izņemot to, par kuru vēl nav stājies spēkā tiesas nolēmums, ar kuru kreditoru prasījums ir apmierināts”

32. Papildināt 58. punktu ar teikumu šādā redakcijā: “Personas neierašanās uz izsoli tiek uzskatīta par atteikšanos no tiesībām piedalīties solīšanā. Ja uz izsoli ierodas viena persona, tā var paturēt sev mantu par rīkotās izsoles sākumcenu.”

33. 59. punktā

izteikt 59.2. apakšpunktu šādā redakcijā:

“59.2. ja šo noteikumu 58., 90. un 92.punktā paredzētajā kārtībā vairāki kreditori vēlas paturēt kustamo mantu sev, bet neviens no tiem neiemaksā zvērināta tiesu izpildītāja depozīta kontā pirkuma nodrošinājuma summu 10 procentu apmērā no mantai noteiktās vērtības vai neviens no tiem neierodas uz izsoli;”;

papildināt ar 59.4. apakšpunktu šādā redakcija:

„59.4. ja kustamā manta atzīta par nederīgu atsavināšanai šo noteikumu 52.3 apakšpunktā noteiktajā kārtībā.”

34. Izteikt 60. un 61. punktu šādā redakcijā:

“60. Kustamās mantas apķīlāšana izpaužas šīs mantas aprakstīšanā, fotofiksācijā un apsardzībā.

61. Zvērināts tiesu izpildītājs, aprakstot kustamo mantu, precīzi norāda tās individuālās īpašības un daudzumu, kā arī veic mantas fotofiksāciju. Viena veida priekšmetus zvērināts tiesu izpildītājs var sasaiņot pakās, mantas aprakstes aktā norādot sasaiņoto priekšmetu kopējo nosaukumu. Aprakstot kustamu mantu, kas ir:

61.1. dārgmetāls, norāda provi (raudzi), ja tā ir zināma. Ja apraksta dārgakmeņiem izgreznotas lietas, norāda šo akmeņu skaitu un, krāsu, kā arī lielumu un nosaukumu, ja tie ir zināmi;

61.2. preces, kā arī preču iesaiņojumos esoši izstrādājumi un materiāli, norāda uz iesaiņojumiem esošos numurus vai zīmes un šajos iesaiņojumos glabājamo preču nosaukumu un aprakstu;

61.3. papīra formas vērtspapīri, norāda to skaitu, šķiru, numurus un nominālvērtību, ja tā ir zināma. Aprakstītos vērtspapīrus zvērināts tiesu izpildītājs izņem un, ja nevar nodrošināt to saglabāšanu, nodod glabāšanā kredītiestādē.”

35. Papildināt ar 61.1 punktu šādā redakcijā:

“61.1 Publiskā apgrozībā esošus vērtspapīrus un citus finanšu instrumentus zvērināts tiesu izpildītājs apķīlā, dodot rīkojumu Latvijas Centrālajam depozitārijam reģistrēt aizliegumu atsavināt, ieķīlāt vai kā citādi apgrūtināt ar lietu tiesībām aktā norādītos finanšu instrumentus.”

36. Papildināt 62. punktu ar 62.6.1 apakšpunktu šādā redakcijā:

“62.6.1 mantas glabāšanas vietu;”

37. Papildināt ar 62.1 punktu šādā redakcijā:

“62.1 Mantas aprakstes aktam pievieno aprakstītās mantas fotoattēlus.”

38. Izteikt 64. punktu šādā redakcijā:

“64. Pēc kustamās mantas aprakstes zvērināts tiesu izpildītājs nekavējoties nodrošina tās glabāšanu, ieceļot mantas glabātāju. Kustamo mantu zvērināts tiesu izpildītājs nodod glabāšanā fiziskajai personai pret parakstu.”

39. Papildināt ar 64.1, 64.2 un 64.3 punktu šādā redakcijā:

“64.1 Ja kustamās mantas glabātājs nevar nodrošināt tās apsardzību tajā adresē, kur tā atrodas, zvērināts tiesu izpildītājs kustamo mantu izņem un nodod mantas glabātājam, mantas aprakstes aktā norādot adresi, kurā mantas glabātājs apņēmies mantu glabāt. Pārvest mantu glabāšanai citas apgabaltiesas teritorijā var tikai ar zvērināta tiesu izpildītāja atļauju. Mantas glabātājs pēc zvērināta tiesu izpildītāja pieprasījuma uzrāda apķīlāto un viņam glabāšanā nodoto mantu, ja nepieciešams, nogādājot to zvērināta tiesu izpildītāja noteiktajā vietā.

64.2 Zvērināts tiesu izpildītājs jebkurā brīdī ir tiesīgs pieņemt lēmumu par kustamās mantas glabātāja nomaiņu, ja glabātājs nevar turpināt savu pienākumu pildīšanu vai nenodrošina pienācīgu kustamās mantas glabāšanu.

64.3 Atceļot apķīlājumu vai veicot mantas glabātāja nomaiņu, zvērināts tiesu izpildītājs dod rīkojumu glabātājam zvērināta tiesu izpildītāja noteiktā laikā un vietā nodot glabāšanā nodoto mantu rīkojumā norādītajai personai. Par mantas nodošanu zvērināts tiesu izpildītājs sastāda aktu. Ja mantas glabātājs nepilda zvērināta tiesu izpildītāja rīkojumu vai nav nodrošinājis pienācīgu mantas glabāšanu, zvērināts tiesu izpildītājs sastāda par to aktu un nosūta prokuroram jautājuma izlemšanai par mantas glabātāja atbildību.”

40. Izteikt 65. punktu šādā redakcijā:

“65. Šo noteikumu 61. punktā paredzētajā kārtībā aprakstītās vērtslietas zvērināts tiesu izpildītājs izņem un, ja nevar nodrošināt to saglabāšanu, nodod glabāšanā kredītiestādē.”

41. 67. punktā:

svītrot vārdus “(izņemot finanšu instrumentu un šo noteikumu 61. punktā norādīto lietu)”;

papildināt ar vārdiem “Finanšu instrumentu vērtību nosaka zvērināts tiesu izpildītājs atbilstoši finanšu instrumenta nominālvērtībai. Zvērināts tiesu izpildītājs pēc savas iniciatīvas var pieaicināt sertificētu ekspertu finanšu instrumentu novērtēšanai.”

42. Izteikt 84. punktu šādā redakcijā:

“84. Persona, kura nosolījusi pārdodamo priekšmetu, 14 dienu laikā pēc izsoles samaksā pilnu nosolīto summu. Nosolītājam atļauts ieskaitīt summā, kas no viņa pienākas, savu akta izrakstā norādīto kreditora prasījumu. Ja ar ieņemto summu nepietiek visu prasījumu apmierināšanai, kreditors var ieskaitīt pirkuma cenā savus prasījumus tikai tās summas apmērā, kāda viņam saskaņā ar aprēķinu pienākas pēc tam, kad segti tie prasījumi, kuriem salīdzinājumā ar viņa prasījumu ir priekšrocība.”

43. Izteikt 89. punktu šādā redakcijā:

“89. Par to, ka izsole uzskatāma par nenotikušu šo noteikumu 87.2. apakšpunktā minētajā gadījumā, zvērināts tiesu izpildītājs ieraksta izsoles aktā un paziņo personām, kas ieradušās uz izsoli. Par to, ka izsole uzskatāma par nenotikušu šo noteikumu 87.1. apakšpunktā minētajos gadījumos, tiesu izpildītājs sastāda aktu un paziņo kreditoriem, bet šo noteikumu 87.3. apakšpunktā minētajos gadījumos – nosolītājam un kreditoriem.”

44. Svītrot 91. punktā vārdus “izņemot to, par kuru vēl nav stājies spēkā tiesas nolēmums, ar kuru kreditoru prasījums ir apmierināts”

45. Aizstāt 97. punktā skaitli “10” ar skaitli “30”.

46. Svītrot 100. punktu.

47. Izteikt 107. punktu šādā redakcijā:

“107. Pamatkapitāla daļu vērtību nosaka zvērināts tiesu izpildītājs atbilstoši pamatkapitāla daļas nominālvērtībai. Zvērināts tiesu izpildītājs pēc savas iniciatīvas var pieaicināt sertificētu ekspertu pamatkapitāla daļu (akciju) novērtēšanai.”

48. Svītrot 114. punktā vārdus “izņemot to, par kuru vēl nav stājies spēkā tiesas nolēmums, ar kuru kreditoru prasījums ir apmierināts”

49. Svītrot 118. punktu.

50. 120.punktā:

papildināt ar 120.21 apakšpunktu šādā redakcijā:

“120.21 kreditora izdevumus, kas saistīti ar iesnieguma par mantojuma atklāšanās izsludināšanu iesniegšanu zvērinātam notāram un kurus apliecina zvērināta notāra izrakstīta kvīts vai rēķins;”

svītrot 120.3. apakšpunktā vārdus “pēc tam, kad akta izrakstā norādīto kreditoru saistības, ar kurām pamatotas viņu pretenzijas, tiek atzītas ar spēkā stājušos tiesas nolēmumu, tiek apmierināti”.

51. Papildināt 121.2. apakšpunktu aiz vārda “valsts” ar vārdiem “vai pašvaldības;”

52. Papildināt 121.4. apakšpunktu aiz vārda “prasījumi” ar vārdiem “šajos noteikumos noteiktajā secībā;”

53. Papildināt 123.2. apakšpunktu aiz vārda “prasījumi” ar vārdiem “šajos noteikumos noteiktajā secībā;”

54. Papildināt 124.5. apakšpunktu aiz vārda “prasījumi” ar vārdiem “šajos noteikumos noteiktajā secībā;”

55. Aizstāt 125. punktā vārdus “izsniedz to viņiem” ar vārdiem “izsniedz vai nosūta to viņiem un Valsts ieņēmumu dienestam”

56. Izteikt 127. punktu šādā redakcijā:

“127. Par visām šo noteikumu 120.1.apakšpunktā minētajām summām zvērināts tiesu izpildītājs sastāda aprēķinu, ko nosūta kreditoriem.”

57. Izteikt 129. punktu šādā redakcijā:

“129. Ja viena bezmantinieku mantas pārņemšanas un pārdošanas administrēšanas procesa ietvaros viens vai vairāki kreditori iemaksājuši drošības naudu, tā no gūtajiem ienākumiem viņam vai viņiem tiek atmaksāta.”

58. Svītrot 130. punktu.

59. Svītrot 134. punktu.

60. Papildināt ar 135. punktu šādā redakcijā:

„135. Šo noteikumu 21.1, 21.2, 21.3, 21.4, 21.5, 52.1, 52.2, 52.3 un 52.4 punkts stājas spēkā vienlaikus ar grozījumiem Tiesu izpildītāju likumā, kas paredz tiesības zvērinātam tiesu izpildītājam, veicot darbības ar bezmantinieku mantu, atvērt un bez valdītāja piekrišanas ieiet bezmantinieku mantā ietilpstošajā nekustamajā īpašumā, kā arī citās telpās un glabātavās, par kurām ir ziņas, ka tajās atrodas bezmantinieku manta.”

Ministru prezidente Laimdota Straujuma

Tieslietu ministrs Dzintars Rasnačs

Iesniedzējs:

Tieslietu ministrijas valsts sekretārs Raivis Kronbergs

16.11.2015. 12:30

3067

E.Timpare

67036829, evija.timpare@tm.gov.lv